Dette er en jobb hvor det er elektrikeren som må gjøre det meste. Men sammen med elektrikeren kan du planlegge godt, sånn at det ikke dukker opp overraskelser som gjør at jobben tar lengre tid.
Dette kan du gjøre selv
Send et bilde av sikringsskapet ditt sånn at elektrikeren kan vurdere hva du trenger å installere der.
Sørge for at det er enkelt for elektrikeren å komme til der det skal monteres elbillader, men også der kabelen fra sikringsskap til elbillader skal gå.
Dette må elektrikeren gjøre
Alt som er koblet til det elektriske anlegget må elektrikeren gjøre. Elbilladeren er en av de apparatene som trekker mye strøm, så her er det ekstra viktig at installasjonen blir gjort på en god måte.